《喜吴汉槎南还次徐健庵韵》
清代·张锡怿

思君频望玉门关，少壮漂零万死间。同去几人多白骨，生归一辈半苍颜。

江乡枫冷家何在，塞碛云迷雁独还。听说流人最肠断，黑河无渡水潺湲。

作者简介：江南上海人，字越九，号宏轩。顺治十二年进士，官泰安知州，人称泰安公。工诗词。有《张子近言》、《啸阁余声集》及《南归》、《涉江》、《漫游》等集。